Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom

# „Kvapaliny do vozidiel a strojno-technologických zariadení - DNS“ (ďalej len ako „zákazka“ alebo „verejné obstarávanie“).

SÚŤAŽNÉ PODKLADY

# k Výzve č. 13 v rámci zriadeného dynamického nákupného systému (ďalej len „DNS“) s názvom

**„Kvapaliny do vozidiel a strojno-technologických zariadení - DNS“**

# Výzva č. 13 „Kvapaliny do vozidiel a strojno-technologických zariadení – I. Kategória – Oleje, mazivá, II. Kategória – Autokozmetika, prevádzkové náplne, III. Kategória – AdBlue – kvapalné aditívum“

Február 2024

# Identifikácia verejného obstarávateľa

Názov organizácie: Odvoz a likvidácia odpadu a.s.

Sídlo organizácie: Ivanská cesta 22, 821 04 Bratislava

IČO: 681 300

Kontaktná osoba: Mgr. Michaela Turánová Telefón: 0948 007 350

E-mail: turanova@olo.sk

Webová adresa, kde je možný prístup k dokumentácii k DNS a Výzve č. 13:

# <https://josephine.proebiz.com/sk/tender/52343/summary>

# Identifikácia DNS

Výzva č. 13 „Kvapaliny do vozidiel a strojno-technologických zariadení – I. Kategória – Oleje, mazivá, II. Kategória – Autokozmetika, prevádzkové náplne, III. Kategória – AdBlue – kvapalné aditívum“ sa zadáva v rámci DNS „**Kvapaliny do vozidiel a strojno-technologických zariadení-DNS**“, vyhláseného obstarávateľom Odvoz a likvidácia odpadu a.s. v Úradnom vestníku EÚ pod značkou 2022/S 047-121568 zo dňa 08.03.2022 a vo Vestníku verejného obstarávania č. 65/2022 zo dňa 09.03.2022 pod značkou 15911-MUT.

# Predmet zákazky

Predmetom zákazky zadávanej v dynamickom nákupnom systéme (ďalej ako „DNS“) je zabezpečenie dodávky olejov, mazív a autokozmetiky, prevádzkových náplní, AdBlue – kvapalné aditívum, ktorých podrobná špecifikácia je uvedená v prílohe č. 2a, v prílohe č. 2b a v prílohe č. 2c týchto súťažných podkladov.

Zákazka je rozdelená na dve samostatné časti:

Časť č. 1 - I. Kategória – Oleje, mazivá

Časť č. 2 - II. Kategória – Autokozmetika, prevádzkové náplne

Časť č. 3 – III. Kategória – AdBlue – kvapalné aditívum

Ponuku je možné predložiť na jednu, dve alebo všetky časti predmetu zákazky – na časť 1 môžu predkladať ponuky uchádzači zaradení do I. Kategórie: Oleje mazivá, na časť 2 môžu predkladať ponuky uchádzači zaradení do II. Kategórie – Autokozmetika, prevádzkové náplne a na časť 3 môžu predkladať uchádzači zaradení do III. Kategórie – AdBlue – kvapalné aditívum. V rámci každej časti budú zadané samostatné objednávky.

Predpokladanú hodnotu zákazky Výzvy č. 10 v zriadenom DNS verejný obstarávateľ neuvádza. **Lehota dodania jednotlivých častí:** do 10 pracovných dní od doručenia objednávky.

**Miesto dodania je** sídlo verejného obstarávateľa - Ivanská cesta 22, 821 04 Bratislava.

Vyžaduje sa dodržanie celkového množstva v litroch, v mililitroch, v kilogramoch, v gramoch každej položky uvedenej v technickej špecifikácii predmetu zákazky. Požaduje sa dodanie KBÚ (karta bezpečnostných údajov) k jednotlivým položkám predmetu zákazky. V prípade ak uchádzač ponúkne v rámci svojej ponuky tovar, ktorého krajinou pôvodu krajina, ktorá nie je členom EÚ, je povinnou súčasťou plnenia dodať spolu s tovarom colnú doložku, a to ku každej  položke s krajinou pôvodu mimo EÚ osobitne.

# Typ zmluvy

Výsledkom verejného obstarávania bude objednávka vystavená v súlade so Všeobecnými obchodnými podmienkami verejného obstarávateľa zverejnený na adrese [https://www.olo.sk/vseobecne-](https://www.olo.sk/vseobecne-obchodne-podmienky/) [obchodne-podmienky/](https://www.olo.sk/vseobecne-obchodne-podmienky/).

Dodací list musí spĺňať náležitosti faktúry.

# Lehota na predkladanie ponúk

Ponuky predložené na všetky časti zákazky musia byť **doručené do 12.2.2024 do 11:00 hod.**

# Komunikácia a vysvetľovanie

* 1. Verejný obstarávateľ bude pri komunikácii so záujemcami / uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	2. Pravidlá pre doručovanie – zásielka sa považuje za doručenú zaradenému záujemcovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	3. Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.
	4. Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ umožňuje záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim informáciám. Súťažné podklady a prípadné vysvetlenie alebo doplnenie súťažných podkladov alebo inej sprievodnej dokumentácie budú verejným obstarávateľom zverejnené ako elektronické dokumenty v profile zákazky v systéme JOSEPHINE.
	6. V prípade nejasností alebo potreby vysvetlenia informácií potrebných na vypracovanie ponuky vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže zaradený záujemca požiadať o vysvetlenie prostredníctvom komunikačného rozhrania systému JOSEPHINE.
	7. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
	8. Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
	9. Podania a dokumenty súvisiace s uplatnením revíznych postupov sú medzi verejným obstarávateľom a /zaradenými záujemcami/uchádzačmi doručované prostredníctvom komunikačného rozhrania systému JOSEPHINE.

# Predloženie ponuky

* 1. **Ponuky môžu predkladať len záujemcovia zaradení do DNS „Kvapaliny do vozidiel a strojno-technologických zariadení-DNS“. V rámci časti 1 môžu predkladať ponuky uchádzači zaradení do I. Kategórie: Oleje mazivá, v rámci časti 2 môžu predkladať ponuky uchádzači zaradení do II. Kategórie: Autokozmetika, prevádzkové náplne a v rámci časti 3 môžu predkladať uchádzači zaradení do III. Kategórie – AdBlue – kvapalné aditívum.**
	2. **V prípade, ak ponuku predloží záujemca nezaradený do príslušnej kategórie, jeho ponuka nebude akceptovaná.**
	3. Zaradený záujemca môže v rámci jednotlivých častí predložiť len jednu ponuku, t. j. na každú časť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch v súlade s § 49 ods. 1 písm. a) ZVO prostredníctvom systému JOSEPHINE umiestnenom na webovej adrese: <https://josephine.proebiz.com/sk/tender/52343/summary>
	4. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese: <https://josephine.proebiz.com/sk/tender/52343/summary>
	5. V prípade, že zaradený záujemca predloží listinnú ponuku, verejný obstarávateľ na ňu nebude prihliadať.

* 1. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.
	2. Autentifikovaný zaradený záujemca si po prihlásení do systému JOSPEHINE v záložke

„Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.

* 1. Zaradeným záujemcom navrhovaná celková cena za predmet plnenia musí byť uvedená maximálne na 3 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

# Obsah ponuky:

8.1 Ponuka musí obsahovať:

* **Čestné vyhlásenie – sankčné opatrenia** (príloha č. 1) - riadne vyplnené a podpísané vo formáte .pdf; - v prípade ak uchádzač predloží ponuku na obe časti predmetu zákazky, bude postačujúce, ak predloží len jedno vyhotovenie
* **Špecifikácia a Návrh na plnenie kritéria** (príloha č. 2a, príloha č. 2b alebo príloha č. 2c):
	+ riadne vyplnené a podpísané vo formáte .pdf a
	+ súčasne aj vo formáte XLS / XLSX (súbor programu „EXCEL“).
	+ Uchádzač predkladá dokument samostatne na jednotlivé časti, .t.j. prílohu č . 2a k časti 1, prílohu č. 2b k časti 2 a prílohu č. 2c k časti 3
	+ Záujemca vyplní:
		- Identifikačné údaje
		- Obchodné meno výrobcu
		- Typové označenie tovaru
		- Veľkosť balenia ponúknutého tovaru
		- Počet ponúknutých balení
		- Cena sa 1 mernú jednotku v € bez DPH
		- Cena za 1 balenie v € bez DPH

 **Ostatné informácie uchádzač nemení a neupravuje.**

 Záujemca zároveň vyplní návrh na plnenie kritérií aj v elektronickom systéme JOSEPHINE v časti „Ponuky“:

* + v rámci časti 1 a 2 - Cena spolu za celkové predpokladané množstvo merných jednotiek
	+ v rámci časti 3 – Celková cena v EUR bez DPH
* **Vlastný návrh plnenia uchádzača** – dokument k jednotlivým tovarom, napríklad technický list, produktový list alebo ekvivalentný dokument, ktorým sa preukáže splnenie požiadaviek na predmet zákazky (parametre a technické údaje ponúknutého tovaru), s uvedením výrobcu a krajiny pôvodu ponúknutého tovaru v rozsahu uvedenom v prílohe č. 2a/prílohe č. 2b/prílohe č. 2c Špecifikácia a Návrh naplnenie kritériá.
* **Plnomocenstvo** pre osobu, ktorá koná za uchádzača v procese verejného obstarávania, v prípade, ak je to relevantné (bez úradného osvedčenia podpisu splnomocniteľa) (ak relevantné).

8.2 Uchádzačom predložené vyplnené dokumenty tvoriace ponuku musia byť podpísané štatutárnym orgánom uchádzača, resp. osobou splnomocnenou na konanie za uchádzača a doručené v lehote na predkladanie ponúk.

# Doplnenie, zmena a odvolanie ponuky

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# Náklady na ponuku

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# Variantné riešenie

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

# Všeobecné informácie k webovej aplikácií JOSEPHINE

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Mozilla Firefox verzia 13.0 a vyššia alebo
* Google Chrome
* Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

# Otváranie ponúk (ku konkrétnej výzve)

Otváranie ponúk predložených na všetky časti sa uskutoční elektronicky **dňa 12.02.2024 od 11:15 hod.** v mieste sídla verejného obstarávateľa. Otváranie ponúk bude v súlade s § 54 ods. 3 ZVO neverejné.

# Vyhodnotenie ponúk

* 1. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO až po vyhodnotení ponúk na základe kritérií na vyhodnotenie ponúk.
	2. Ponuka uchádzača, ktorý sa po vyhodnotení kritéria na vyhodnotenie ponúk umiestnil na prvom mieste v poradí, sa vyhodnotí z hľadiska splnenia požiadaviek verejného obstarávateľa na predmet zákazky a v prípade pochybností sa overí správnosť informácií a dôkazov, ktoré poskytol v ponuke.
	3. Ak dôjde k vylúčeniu ponuky uchádzača alebo uchádzačov, verejný obstarávateľ z hľadiska splnenia požiadaviek verejného obstarávateľa na predmet zákazky vyhodnotí ponuku ďalšieho uchádzača alebo uchádzačov v poradí tak, aby ponuka uchádzača umiestneného na prvom mieste v novo zostavenom poradí spĺňala požiadavky verejného obstarávateľa na predmet zákazky; za predpokladu, že existuje dostatočný počet uchádzačov.
	4. Komunikácia medzi uchádzačom/uchádzačmi a verejným obstarávateľom / komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.

# Kritéria na vyhodnotenie ponúk a pravidlá na ich uplatnenie

**Ponuky predložené v rámci všetkých častí zákazky** budú vyhodnocované na základe kritéria na vyhodnotenie ponúk, ktorým je najnižšia cena spolu za celkové predpokladané množstvo merných jednotiek všetkých ponúknutých tovarov.

V prílohe č. 2a/prílohe č. 2b/prílohe č. 2c je zvýraznené hodnotiace kritérium v červenom políčku.

# Informácia o výsledku vyhodnotenia ponúk a uzavretie zmluvy

Verejný obstarávateľ zašle v súlade s § 55 ZVO informáciu o výsledku vyhodnotenia ponúk. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy/objednávky najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len

„zákon o registri partnerov“), resp. overili registráciu v Registri partnerov verejného sektora podľa § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.

# Subdodávatelia

Verejný obstarávateľ umožňuje využitie subdodávateľa/subdodávateľov.

# Jazyk ponuky

Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

**UPOZORNENIE**

Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča uchádzačom predložiť ponuku s dostatočným časovým predstihom.

Verejný obstarávateľ je pri zadávaní tejto zákazky viazaný obmedzeniami súvisiacimi s verejným obstarávaním podľa článku 5k nariadenia Rady EÚ č. 833/2014 z 31 júla 2014 o reštriktívnych opatreniach s ohľadom na konanie Ruska, zmeneným a doplneným nariadením Rady EÚ č. 2022/578 z 8. apríla 2022. V dôsledku tohto nariadenia v prípade, ak ponúknutý tovar bude pôvodom z Ruskej federácie alebo Bieloruskej republiky a bude tvoriť viac ako 10 % hodnoty zákazky, prípadne uchádzač pred podpisom zmluvy alebo počas jej trvania identifikuje subdodávateľa, ktorého podiel na hodnote zmluvy v dodávateľskom reťazci predstavuje aspoň 10% hodnoty zákazky, verejný obstarávateľ si vyhradzuje právo neprijať cenovú ponuku uchádzača, prípadne odstúpiť od zmluvy a neprevziať dodávku, ak danú skutočnosť zistí pri dodaní predmetu zákazky.

# Prílohy

* Príloha č. 1 – Čestné vyhlásenie – sankčné opatrenia – rovnaké pre všetky časti
* Príloha č. 2a – Špecifikácia a Návrh na plnenie kritéria pre časť 1
* Príloha č. 2b – Špecifikácia a Návrh na plnenie kritéria pre časť 2
* Príloha č. 2c – Špecifikácia a Návrh na plnenie kritéria pre časť 3